CELEX: 31997D0556
Language: bg
Date: 1997-07-14 00:00:00
Title: Решение на Комисията от 14 юли 1997 година относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка със смесени системи за външна топлооизолация/комплекти с първа мазилкатекст от значение за ЕИП.

13/ 21
            
            
               BG
            
            
               Официален вестник на Европейския съюз
            
            
               278
            
         31997D0556
   
               L 229/14
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА КОМИСИЯТА
   
   от 14 юли 1997 година
   относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка със смесени системи за външна топлооизолация/комплекти с първа мазилка
   (текст от значение за ЕИП)
   (97/556/EО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 13, параграф 4 от нея,
   като има предвид, че Комисията трябва да избере измежду двете процедури съгласно член 13, параграф 3 от Директива 89/106/ЕИО за удостоверяване съответствието на даден продукт, „най-малко обременителната процедура съвместима с изискванията за безопасност“; като има предвид, че това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини свързани с удовлетворяването на критериите, посочени в член 13, параграф 4, е необходима намесата на одобрен орган за сертифициране;
   като има предвид, че член 13, параграф 4 изисква така определената процедура да бъде посочена в мандатите и в техническите спецификации; като има предвид, че следователно понятието продукти или група продукти е желателно да се дефинира така, както се употребява в мандатите или в техническите спецификации;
   като има предвид, че двете процедури предвидени в член 13, параграф 3, са описани в подробности в приложение III към Директива 89/106/ЕИО; като има предвид, че следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това че приложение III отдава предпочитание на определени системи;
   като има предвид, че процедурата, посочена в член 13, параграф 3, буква а) отговаря на системите, посочени в първата възможност, без постоянен надзор, и втората и третата възможности от ii) от раздел 2, приложение III, а процедурата упомената в буква б) от член 13, параграф 3 отговаря на системите посочени в i) от раздел 2, приложение III, и в първата възможност, с постоянен надзор, от ii) от раздел 2, приложение III;
   като има предвид, че мерките, предвидени в настоящото решение, са в съответствие със становището на Постоянния комитет по строителство,
   ПРИЕ НАСТОЯЩОТО РЕШЕНИЕ:
   Член 1
   Съответствието на продуктите, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
   Член 2
   Процедурата за удостоверяване на съответствие съгласно приложение II се посочва в мандатите за хармонизирани стандарти.
   Член 3
   Адресати на настоящото решение са държавите-членки.
   
      Съставено в Брюксел на 14 юли 1997 година.
      
         
            За Комисията
         
         Martin BANGEMANN
         
         
            Член на Комисията
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 220, 30.8.1993 г., стр. 1.
   ПРИЛОЖЕНИЕ I
   Смесени системи за външна топлоизолация/комплекти с първа мазилка, използващи продукти от класове на огнеустойчивост A (1), B (1) или C (1) и A (без изпитване), D, E или F, предназначени за приложение върху външни стени, обект на наредби за пожаробезопасност и смесени системи за външна топлоизолация/комплекти с първа мазилка, предназначени за приложение на външни стени, които не са обект на наредби за пожаробезопасност.
   Смесени системи за външна топлоизолация/комплекти с първа мазилка, използващи продукти от класове на огнеустойчивост A (2), B (2) или C (2), предназначени за приложение на външни стени, обект на наредби за пожаробезопасност.
   
      (1)  Материали, при които огнеустойчивостта не е чувствителна към изменения по време на производството.
   
      (2)  Материали, при които огнеустойчивостта е чувствителна към изменения по време на производството.
   ПРИЛОЖЕНИЕ II
   ГРУПА ПРОДУКТИ
   СМЕСЕНИ СИСТЕМИ ЗА ВЪНШНА ТОПЛОИЗОЛАЦИЯ/КОМПЛЕКТИ С ПЪРВА МАЗИЛКА (1/1)
   
      Системи за удостоверяване на съответствие
   
   За изредените по-долу продукти и тяхното предназначение, към Европейската организация за техническо одобрение (ЕОТО) се отправя молба за уточняване на следните системи за удостоверяване на съответствие в съответното указание за Европейско техническо одобрение:
   
               Продукт
            
            
               Предназначение
            
            
               Ниво или клас
               (огнеустойчивост)
            
            
               Система за удостоверяване на съответствие
            
         
               Смесени системи за външна топлоизолация/комплекти с първа мазилка
            
            
               За външни стени обект на наредби за пожаробезопасност
            
            
               А (1)-В (1)-С (1)
               
            
            
               1
            
         
               А (2)-В (2)-С (2)
               
               А (без изпитване)
               D-E-F
            
            
               2 +
            
         
               За външни стени, които не са обект на наредби за пожаробезопасност
            
            
               Всякакво
            
            
               2 +
            
         Спецификацията за системата трябва да бъде такава, че да може да се прилага дори когато не е необходимо да се определят експлоатационните качества при дадена характеристика, тъй като най-малко в една от държавите-членки ще се окаже, че няма правно изискване за такава характеристика (виж член 2.1 от Директива за строителните продукти, при необходимост клауза 1.2.3. от тълкувателните документи). В тези случаи от производителя не трябва да се изисква задължително да потвърди такава характеристика, ако той не желае да декларира експлоатационните качества на продукта в това отношение.
   
      (1)  Материали, при които огнеустойчивостта не е чувствителна към изменения по време на производството.
   
      (2)  Материали, при които огнеустойчивостта е чувствителна към изменения по време на производството.
   
               Система 1:
            
            
               виж Директива 89/106/ЕИО, приложение III, раздел 2, i), без контролно изпитване на проби.
            
         
               Система 2+:
            
            
               виж Директива 89/106/ЕИО, приложение III, раздел 2, ii), първа възможност, включително сертификация на фабричния производствен контрол от одобрен орган въз основа на начална инспекция на фабриката и на фабричния производствен контрол, както и на постоянен надзор, оценка и одобрение на фабричния производствен контрол.